SV Juventus
SV Juventus (ofisialmente Sport Vereniging Juventus) ta un klup di futbòl di e bario di Antriol/Playa Pabou na Kralendijk, Boneiru. Histórikamente e ta e klup mas eksitoso di Boneiru, titulando kampeon di Boneiru na 14 okashon.

Historia 
E klup a wòrdu fundá na 1973 despues di separá di SV Vitesse. E ta afiliá mesun aña na BVB. Su promé presidente tabata Victor Winklaar. Entre 1976 i 2018 e ta logra 14 viktoria den e Liga Boneiru, titulando pa promé bes kampeon di Boneiru na 1976. Na 2013 e título di kampeon tabata tambe e di sinku konsekutivo pa Juventus, kitando afó aña 2011 ku no tabatin kampeonato.   

Komo kampeon of number dos di Boneiru, e klup tambe a partisipa den Kopa antiano militando pa e kampeonato di Antias Hulandes. Riba nivel internashonal el a partisipa den kampeonatonan di CONCACAF: CFU Club Championship na 1986, 1989 i 1993 i Champions League na 2001, pero no a avansa di e promé buèlta. Despues di a diskontinuá e Kopa antiano na 2010 e klup a partisipa na 2018 komo supkampeon di Boneiru den e Kopa ABC, un torneo entre Aruba, Boneiru i Kòrsou.

SV Juventus ta hunga su weganan den Stadion di Kralendijk. Su kolónan ta blanku i pretu. Presidente di e klup ta Marciano Silberie i entrenadónan ta Alexander (Chano) Raphaela i Jahirr (Tingo) Coffie.

Lista di Honor 
Liga Boneiru: 14
 kampeon na 1976, 1977, 1984, 1985, 1987, 1989, 1992, 1994, 2005, 2008, 2009, 2010, 2012, 2013
 finalista na 1988, 1995, 2001, 2017, 2018

Kopa antiano:  
 finalista na 1977, 1985, 1988, 1992, 2001, 2008

Torneonan Internashonal di CONCACAF 
CFU Club Championship: 1 wega
 2001 - Promé buèlta- eliminá pa  SNL 10 - 2 

CONCACAF Champions' Cup: 3 wega
 1986 - Promé buèlta (Karibe) - eliminá pa  SV Robinhood 9 - 0 
 1989 - Promé buèlta - Grupo D - di kuater lugá - 3 pto.
 1993 - Promé buèlta (Karibe) - eliminá pa  Trintoc FC 4 - 0

(Eks-)hungado destaká 
 Elio Flores
 Joy St.Jago

Futbòl na Boneiru